《绿筠轩为姚宰作》
明代·萧执

绿筠阴阴翳窗户，此是姚侯读书处。
摇空翡翠晚宜人，食实鸾凰晓相语。
稚子牵衣惜春露，候卒编篱护秋雨。
何当便弃人间事，抱琴走觅湖山住。

作者简介：江西泰和人，字子所。洪武四年举于乡，为国子学录。以亲老乞归，亲没，庐墓侧。邓镇镇压农民起事，兵士扰民，执往责之，镇为禁止，邑人以安。